**NARAVOSLOVJE IN TEHNIKA:**

**V prometu veljajo prometna pravila**

* Preberi besedilo v U na strani 53 in razmisli o svojih izkušnjah v prometu. Pomagaj si z vprašanji.

Razmišljaj o tem, zakaj je iz leta v leto več avtomobilov na cesti.

Koliko avtomobilom imate doma?

Ali se starši skupaj vozijo v službo?

Ali dovolj uporabljamo javni promet?

Zakaj se večkrat v službo ali šolo ne peljemo s kolesom? Ali smo na cesti sploh varni?

Koga se bojiš bolj, kače v gozdu ali avtomobila na cesti?

- Drugo leto boste opravili teoretični in praktični del kolesarskega izpita. Pri teoretičnem delu bodo reševali naloge. Praktični del pa je vožnja s kolesom. Pomembno je, da znamo voziti skozi križišča, ki niso vedno semaforizirana. Za vožnjo bodo morali imeti ustrezno opremljeno kolo.

 - Preberemo besedilo na strani 56. In ustno odgovori na vprašanja.

 Kdo mora upoštevati prometna pravila? Kdo so udeleženci v prometu? Zakaj moramo upoštevati prometna pravila? Zakaj je pomembno pravilo, da morajo imeti med vožnjo vsa vozila prižgane luči? Ali to pravilo velja v vse državah? Kakšne barve so luči spredaj in kakšne zadaj? Kaj moramo udeleženci v prometu še poznati in upoštevati? Ali veljajo prometna pravila in signalizacija v vseh vrstah prometa?

Zapisi v zvezek

UPOŠTEVA PROMETNE ZNAKE IN OZNAČBE

HODI PO PLOČNIKU, ČE GA NI OB LEVEM ROBU VOZIŠČA

PONOČI IMA ODSEVNIK

PREČKA CESTO NA PREHODU ZA PEŠCE

UPOŠTEVA DRUGE V PROMETU

**Ustrezna oprema kolesa**



Sliko lahko natisneš ali pa sam nariši kolo in zapiši opremo.

KOLESAR: Opravljen kolesarski izpit, čelada, ustrezna oblačila.

**SLOVENŠČINA:**

**Kako tvoriti miselni vzorec**

Ponovno preberi opis risa in dopolni miselni vzorec v SDZ na strani 20.

\*Dodatna naloga:

Iz opisa živali, ježa, oblikuj zapis v tabeli.

**Jež**

Jež je prebivalec gozda, ki ga večkrat slišimo, kot vidimo, ko hodi skozi listje na gozdnih tleh. Vse prepogosto tudi povoženega na cesti. Je predvsem prebivalec gozdov, ki imajo veliko [grmovja](http://www.gozd-les.com/slovenski-gozdovi/grmovnice). Svoj dom si lahko najde tudi v sadovnjaku, parku ali domačem vrtu. Potrebuje le ustrezno zatočišče, kamor se lahko umakne ob nevarnosti in v njem prespi dan.

Jež ima kratko in čokato telo, ki je po zgornji strani pokrito z bodicami. Te so rumenkaste, na sredini in na konici pa temno rjave. Ima koničast smrček, majhne oči in kratka okrogla ušesa. Zraste do 30 cm v dolžino in ima do 2,5 cm dolg rep. Če se znajde v nevarnosti, se zvije v bodečo kroglo, cvili, hrka in cmoka. Ima dobro razvit voh. Vidi slabo.

Gnezdo si naredi v grmovju, pod kupom dračja, v kompostu ali v živi meji. Če primernega prostora ni, si izkoplje luknjo, ki je 30 cm globoka in ima dva izhoda usmerjena sever – jug. Za izdelavo gnezda uporabi travo, listje, slamo ali seno. V gnezdu preživi tudi zimo, ko spi zimsko spanje, ki ga občasno prekine za iskanje hrane.

Samica vsako leto skoti eno ali dve legli z 2 do 10 mladiči. Spregledajo v 14 do 18 dneh in sesajo do 20 dni. Samostojni postanejo po 45 dnevih. Spolno lahko dozorijo že v prvem letu.

Jež se prehranjuje predvsem z žuželkami. Na njegovem jedilniku so kobilice, hrošči in njihove ličinke. Poleg tega pa se loti tudi poljskih in gozdnih miši, deževnikov, ptičev in ptičjih mladičev ter kač. Prehranjuje se tudi z [jagodami](http://www.gozd-les.com/obisk-gozda/nabiranje-gozdnih-sadezev/gozdna-jagoda) in sadjem.

**MATEMATIKA:**

 **PONAVLJANJE IN UTRJEVANJE**

Preveri svoje znanje.

Potrebuješ: karo zvezek, navaden bel list, ošiljen svinčnik, barvice, geotrikotnik, šablono in šilček.

V zvezek napiši naslov **PREVERI SVOJE ZNANJE** in datum.

*Naloge si po delih na glas narekuj, lahko pa ti jih narekuje nekdo drug, ti pa samo riši po navodilu.*

**Rešuj v karo zvezek.**

1. Nariši pravokotnik, katerega stranica *a* je dolga 5 cm in stranica *b* je dolga 2 cm. Pobarvaj ga in označi oglišča in stranice.
2. ****Nariši kvadrat s stranico 4 cm. Pobarvaj ga in označi oglišča in stranice.
3. Odgovori v celih povedih.
4. Kaj je premica?
5. Kaj je daljica?
6. Kaj je poltrak?

Ne pozabi: ena poteza, riši na rahlo, nad ravnilom.

1. Nariši:

- premico ***s*** v poševni legi,

- daljico EF v navpični legi in

- poltrak l z izhodiščem M v vodoravni legi.

**Rešuj na brezčrten list.** *Ko nalogo rešiš, nariši s šablono črto od roba do roba lista. Tako boš ločil/a naloge med sabo.*

1. Nariši daljico AB, ki meri 6 cm. Matematično zapiši njeno dolžino.
2. Nariši premici***m*** in ***n***, ki se sekata. Vse označi, tudi presečišče.
3. Nariši premico ***a*** v poševni legi. Nariši ji vzporedno premico ***b***. Matematično zapiši njuno medsebojno lego.
4. Nariši poltrak ***k*** v navpični legi. Na njem si izberi točko D. Skozi točko D nariši pravokotno premico ***t*** na poltrak ***k***. Vse označi.

 *List nalepi v karo zvezek.*

*Vse rešene naloge (preverjanje) mi prosim* ***pošlji po elektronski pošti najkasneje do ponedeljka, 27. 3. 2020****, da bom lahko bolj natančno pregledala vse naloge.*